Suvestinė redakcija nuo 2024-04-01 iki 2024-10-31

Įsakymas paskelbtas: Žin. 2002, Nr. 71-2990, i. k. 1022270ISAK00000202

Nauja redakcija nuo 2016-04-30:

Nr. 1R-146, 2016-04-29, paskelbta TAR 2016-04-29, i. k. 2016-10745

LIETUVOS RESPUBLIKOS TEISINGUMO MINISTRAS

ĮSAKYMAS

DĖL TEISĖS AKTŲ, NUMATYTŲ LIETUVOS RESPUBLIKOS ANTSTOLIŲ ĮSTATYME BEI ŠIO ĮSTATYMO ĮSIGALIOJIMO IR ĮGYVENDINIMO ĮSTATYME, PATVIRTINIMO

2002 m. liepos 8 d. Nr. 202

Vilnius

Vadovaudamasis Lietuvos Respublikos antstolių įstatymo 2 straipsnio 3 dalimi, 12 straipsnio 5 dalimi, 24 straipsnio 2 dalimi, 26 straipsnio 1 dalimi ir 37 straipsnio 1 dalimi,

Preambulės pakeitimai:

Nr. 1R-107, 2024-03-25, paskelbta TAR 2024-03-25, i. k. 2024-05326

tvirtinu pridedamus:

1. Antstolių veiklos teritorijų ir antstolių skaičiaus sąrašą.

Punkto pakeitimai:

Nr. 1R-298, 2017-11-30, paskelbta TAR 2017-11-30, i. k. 2017-19124

2. Vykdomųjų bylų ir kitų dokumentų, neišmokėtų išieškotų lėšų ar turto, perimto, bet neperduoto išieškotojui, antstolio archyvo perdavimo pasibaigus antstolio įgaliojimams tvarkos aprašą.

3. Dokumentų įteikimo ir perdavimo tvarką.

4. Asmenų įrašymo į antstolių padėjėjų sąrašą tvarkos aprašą.

5. Neteko galios nuo 2024-04-01

Punkto naikinimas:

Nr. 1R-107, 2024-03-25, paskelbta TAR 2024-03-25, i. k. 2024-05326

TEISINGUMO MINISTRAS	VYTAUTAS MARKEVIČIUS

PATVIRTINTA

Lietuvos Respublikos teisingumo ministro

2002 m. liepos 8 d. įsakymu Nr. 202

(Lietuvos Respublikos teisingumo ministro

2023 m. gruodžio 14 d. įsakymo Nr. 1R-376

redakcija)

ANTSTOLIŲ VEIKLOS TERITORIJŲ IR ANTSTOLIŲ SKAIČIAUS SĄRAŠAS

Eil. Nr.	Antstolių veiklos teritorija	Antstolių skaičius veiklos teritorijoje
1.	Vilniaus miesto ir Vilniaus rajono savivaldybės	29
2.	Kauno miesto ir Kauno rajono savivaldybės	16
3.	Klaipėdos ir Palangos miestų, Klaipėdos ir Kretingos rajonų bei Neringos savivaldybės	14
4.	Šiaulių miesto, Joniškio, Kelmės, Pakruojo, Pasvalio, Radviliškio, Raseinių ir Šiaulių rajonų savivaldybės	11
5.	Panevėžio miesto ir Panevėžio rajono savivaldybės	5
6.	Šalčininkų ir Varėnos rajonų bei Druskininkų savivaldybės	4
7.	Ignalinos, Molėtų, Švenčionių, Utenos ir Zarasų rajonų bei Visagino savivaldybės	5
8.	Akmenės, Mažeikių ir Skuodo rajonų savivaldybės	3
9.	Alytaus miesto, Alytaus, Lazdijų ir Prienų rajonų bei Birštono savivaldybės	5
10.	Anykščių, Širvintų ir Ukmergės rajonų savivaldybės	4
11.	Biržų, Kupiškio ir Rokiškio rajonų savivaldybės	3
12.	Jonavos ir Kėdainių rajonų savivaldybės	4
13.	Jurbarko, Šilalės, Šilutės ir Tauragės rajonų bei Pagėgių savivaldybės	5
14.	Kaišiadorių ir Trakų rajonų bei Elektrėnų savivaldybės	4
15.	Šakių ir Vilkaviškio rajonų, Kalvarijos, Kazlų Rūdos ir Marijampolės savivaldybės	6
16.	Plungės ir Telšių rajonų bei Rietavo savivaldybės	3
17.	Iš viso	121

______________

PATVIRTINTA

Lietuvos Respublikos teisingumo ministro

2002 m. liepos 8 d. įsakymu Nr. 202

(Lietuvos Respublikos teisingumo ministro

2011 m. rugpjūčio 25 d. įsakymo Nr. 1R-209

redakcija)

VYKDOMŲJŲ BYLŲ IR KITŲ DOKUMENTŲ, NEIŠMOKĖTŲ IŠIEŠKOTŲ LĖŠŲ AR TURTO, PERIMTO, BET NEPERDUOTO IŠIEŠKOTOJUI, IR ANTSTOLIO ARCHYVO PERDAVIMO PASIBAIGUS ANTSTOLIO ĮGALIOJIMAMS tvarkos aprašas

I SKYRIUS

BENDROSIOS NUOSTATOS

Pakeistas skyriaus pavadinimas:

Nr. 1R-328, 2016-12-23, paskelbta TAR 2016-12-23, i. k. 2016-29455

1. Vykdomųjų bylų ir kitų dokumentų, neišmokėtų išieškotų lėšų ar turto, perimto, bet neperduoto išieškotojui, ir antstolio archyvo perdavimo pasibaigus antstolio įgaliojimams tvarkos aprašas (toliau – aprašas) reguliuoja vykdomųjų bylų ir kitų dokumentų, neišmokėtų išieškotų lėšų ir turto, perimto, bet neperduoto išieškotojui, ir antstolio archyvo perdavimo pasibaigus antstolio įgaliojimams sąlygas ir tvarką.

2. Nebaigtų vykdomųjų bylų ir kitų dokumentų, neišmokėtų išieškotų lėšų ir turto, perimto, bet neperduoto išieškotojui, ir antstolio archyvo perdavimą organizuoja Nebaigtų vykdomųjų bylų ir kitų dokumentų, neišmokėtų išieškotų lėšų ir turto, perimto, bet neperduoto išieškotojui, ir antstolio archyvo perdavimo pasibaigus antstolio įgaliojimams komisija (toliau – komisija), kurią ne vėliau kaip per penkias darbo dienas nuo teisingumo ministro įsakymo dėl antstolio įgaliojimų pasibaigimo priėmimo dienos sudaro Lietuvos antstolių rūmai.

3. Lietuvos antstolių rūmai ne vėliau kaip per penkias darbo dienas nuo teisingumo ministro įsakymo dėl antstolio įgaliojimų pasibaigimo priėmimo dienos privalo pateikti Teisingumo ministerijai motyvuotą pasiūlymą dėl antstolio, perimančio nebaigtas vykdomąsias bylas ir kitus dokumentus, neišmokėtas išieškotas lėšas ir turtą, perimtą, bet neperduotą išieškotojui (toliau – perimantis antstolis), kandidatūros. Perimančiuoju antstoliu gali būti siūlomas kitas antstolis (antstoliai), aptarnaujantis tą pačią veiklos teritoriją, o jei tokių nėra, – besiribojančios veiklos teritorijos antstolis (antstoliai). Pasirinkdami perimančio antstolio kandidatūrą Lietuvos antstolių rūmai atsižvelgia į kandidato kvalifikaciją, profesinius įgūdžius ir gebėjimus, jo veiklos rezultatus, galimybes užtikrinti tinkamą funkcijų vykdymo tęstinumą perimtose vykdomosiose bylose, galimybes atlyginti vykdymo išlaidas antstoliui, dėl kurio įgaliojimų pasibaigimo priimtas teisingumo ministro įsakymas (toliau – perduodantis antstolis), ir kitiems asmenims. Per dvi darbo dienas nuo šio pasiūlymo gavimo dienos teisingumo ministras priima įsakymą dėl perimančio antstolio paskyrimo. Esant pagrįstų abejonių, kad pasiūlytas antstolis (antstoliai) negalės užtikrinti tinkamo funkcijų vykdymo perimtose vykdomosiose bylose, teisingumo ministras gali neatsižvelgti į pateiktą Lietuvos antstolių rūmų pasiūlymą ir motyvuotu įsakymu skirti kitą perimantį antstolį, vadovaudamasis šiame punkte nurodytais kriterijais. Tokia pat tvarka teisingumo ministras skiria perimantį antstolį ir tuo atveju, jei Lietuvos antstolių rūmai per nustatytą terminą nepateikia pasiūlymo dėl perimančio antstolio kandidatūros.

4. Apie antstolio įgaliojimų pasibaigimą, nurodydama perimančio antstolio (antstolių) vardą, pavardę, antstolio (antstolių) kontoros, kurioje jis dirba, adresą, Teisingumo ministerija privalo kuo skubiau informuoti apylinkės teismą, kurio veiklos teritorijoje veikė perduodantis antstolis, ir valstybės įmonę Registrų centrą.

5. Apie vykdomųjų bylų ir kitų dokumentų, neišmokėtų išieškotų lėšų ir turto, perimto, bet neperduoto išieškotojui, ir antstolio archyvo perdavimą, Lietuvos antstolių rūmai paskelbia perduodančio antstolio veiklos teritorijos vietiniame laikraštyje, nurodydami perimančio antstolio (antstolių) vardą, pavardę, antstolio (antstolių) kontoros, kurioje jis dirba, adresą bei depozitinės banko sąskaitos rekvizitus. Šią informaciją ne mažiau kaip pusę metų po antstolio įgaliojimų pasibaigimo dienos Lietuvos antstolių rūmai taip pat skelbia savo interneto svetainėje.

II SKYRIUS

ANTSTOLIO VYKDOMŲJŲ BYLŲ IR KITŲ DOKUMENTŲ, LĖŠŲ IR TURTO INVENTORIZAVIMAS

Pakeistas skyriaus pavadinimas:

Nr. 1R-328, 2016-12-23, paskelbta TAR 2016-12-23, i. k. 2016-29455

6. Perduodantis antstolis per trisdešimt dienų nuo įsakymo apie antstolio įgaliojimų pasibaigimą priėmimo dienos privalo pateikti Lietuvos antstolių rūmams šiuos inventorizavimo aktus:

6.1. Vykdomųjų bylų ir kitų dokumentų inventorizavimo aktą, kuriame turi būti nurodyta:

6.1.1. nebaigtos vykdomosios bylos, taip pat nurodyti vykdomųjų bylų numeriai, išieškotojų ir skolininkų vardai, pavardės, asmens kodai (jų nesant – gimimo datos), o jei išieškotojai ar skolininkai yra juridiniai asmenys, – jų pavadinimai ir įmonių kodai, išieškotinos sumos;

6.1.2. užbaigtos, bet į antstolio archyvą neperduotos vykdomosios bylos, taip pat nurodyti vykdomųjų bylų numeriai, išieškotojų ir skolininkų vardai, pavardės, asmens kodai (jų nesant – gimimo datos), o jei išieškotojai ar skolininkai yra juridiniai asmenys, – jų pavadinimai ir įmonių kodai, išieškotinos sumos;

6.1.3. neįvykdyti, taip pat įvykdyti, bet į antstolio archyvą neperduoti, teismo pavedimai konstatuoti faktines aplinkybes;

6.1.4. neįvykdyti, taip pat įvykdyti, bet į antstolio archyvą neperduoti, teismo pavedimai įteikti (perduoti) dokumentus;

6.2. Neišmokėtų išieškotų lėšų bei perimto, bet išieškotojams neperduoto turto, inventorizavimo aktą, kuriame turi būti nurodyta:

6.2.1. bendra neišmokėtų išieškotų lėšų suma ir pridedami antstolio depozitinės sąskaitos apskaitos dokumentai;

6.2.2. perimtas, bet išieškotojams neperduotas, taip pat antstolio saugomas turtas (turto pavadinimas ir vykdomosios bylos, kurioje turtas perimtas ar saugomas, numeris);

6.3. Kitų antstolio veiklos dokumentų inventorizavimo aktą, kuriame turi būti nurodyta:

6.3.1. antstolio veiklos organizavimo dokumentai, taip pat nurodytos dokumentų rūšys pagal antstolio patvirtintą dokumentacijos planą ir kiekvienos rūšies dokumentų kiekis;

6.3.2. personalo valdymo dokumentai, taip pat nurodytos dokumentų rūšys pagal antstolio patvirtintą dokumentacijos planą ir kiekvienos rūšies dokumentų kiekis;

6.3.3. dokumentų valdymo dokumentai, taip pat nurodytos dokumentų rūšys pagal antstolio patvirtintą dokumentacijos planą ir kiekvienos rūšies dokumentų kiekis;

6.3.4. saugos ir sveikatos, priešgaisrinės saugos, ūkinės veiklos dokumentai, taip pat nurodytos dokumentų rūšys pagal antstolio patvirtintą dokumentacijos planą ir kiekvienos rūšies dokumentų kiekis;

6.3.5. suteiktų paslaugų dokumentai, taip pat nurodytas sutarčių dėl antstolio paslaugų teikimo skaičius ir su kiekviena sutartimi susijusių dokumentų skaičius;

6.4. Antstolio archyvo inventorizavimo aktą, kuriame nurodomas antstolio archyve saugomų bylų skaičius.

7. Inventorizavimą ne vėliau kaip per trisdešimt dienų nuo inventorizavimo aktų pateikimo Lietuvos antstolių rūmams dienos atlieka komisija, dalyvaujant perduodančiam ir perimančiam antstoliams. Inventorizavimo metu patikrinama, ar faktinis vykdomųjų bylų ir kitų dokumentų, neišmokėtų išieškotų lėšų, turto, perimto, bet neperduoto išieškotojui, antstolio saugomo turto, antstolio archyve esančių bylų kiekis atitinka inventorizavimo aktų duomenis.

Nustačius, kad inventorizuojamų vykdomųjų bylų ir kitų dokumentų, neišmokėtų išieškotų lėšų, perimto, bet išieškotojui neperduoto ar antstolio saugomo turto, antstolio archyve esančių bylų kiekis neatitinka inventorizavimo aktuose nurodytų duomenų, apie tai pažymima inventorizavimo aktuose, nurodant, kokie duomenys neatitinka. Šiuo atveju komisija apie nustatytus trūkumus informuoja perduodantį antstolį, kuriam pasiūlo pateikti rašytinį paaiškinimą ir nurodyti neatitikimo priežastis.

Inventorizavimo aktus pasirašo komisijos nariai, perduodantis ir perimantis antstoliai.

8. Jei perduodantis antstolis per šio aprašo 6 punkte nustatytą terminą inventorizavimo aktų nepateikia ar dėl objektyvių aplinkybių inventorizavimo aktų pateikti negali, antstolio veiklos inventorizavimą komisija atlieka kartu su perimančiu antstoliu. Šiuo atveju atskiri inventorizavimo aktai nerašomi, šio aprašo 6 punkte nurodyti inventorizavimo aktų duomenys nurodomi atitinkamuose perdavimo–priėmimo aktuose.

Šiame punkte nurodytu atveju inventorizavimas turi būti atliktas ne vėliau kaip per trisdešimt dienų nuo šio aprašo 6 punkte nustatyto termino pasibaigimo dienos.

Punkto pakeitimai:

Nr. 1R-328, 2016-12-23, paskelbta TAR 2016-12-23, i. k. 2016-29455

9. Jei perduodantis antstolis nesudaro galimybių ar trukdo įeiti į jo kontoros patalpas atlikti vykdomųjų bylų ir kitų dokumentų, neišmokėtų lėšų ar turto, perimto, bet neperduoto išieškotojui, ir antstolio archyvo inventorizavimo ir perdavimo, Lietuvos antstolių rūmai kreipiasi į teismą su prašymu išduoti leidimą įeiti į buvusio antstolio kontoros patalpas be perduodančio antstolio sutikimo ir atlikti vykdomųjų bylų ir kitų dokumentų, neišmokėtų lėšų ar turto, perimto, bet neperduoto išieškotojui, antstolio archyvo inventorizavimą ir perdavimą.

Šiame punkte nurodytu atveju inventorizavimas turi būti atliktas ne vėliau kaip per trisdešimt dienų nuo teismo leidimo išdavimo dienos.

III SKYRIUS

VYKDOMŲJŲ BYLŲ IR KITŲ DOKUMENTŲ, LĖŠŲ IR TURTO PERDAVIMAS PERIMANČIAM ANTSTOLIUI

Pakeistas skyriaus pavadinimas:

Nr. 1R-328, 2016-12-23, paskelbta TAR 2016-12-23, i. k. 2016-29455

10. Atlikusi inventorizavimą, perduodančio antstolio vykdytas vykdomąsias bylas ir kitus dokumentus, neišmokėtas išieškotas lėšas, įskaitant išieškotas, bet neišmokėtas vykdymo išlaidas, turtą, perimtą, bet neperduotą išieškotojui, taip pat antstolio saugomą turtą komisija nedelsdama perduoda perimančiam antstoliui (antstoliams).

11. Atliekant perdavimą privalo dalyvauti perimantis antstolis ir, esant galimybei, perduodantis antstolis, o perduodant išieškotas pinigines lėšas, iš skolininko perimtą turtą – esant galimybei, ir perduodančio antstolio buhalterinę ir finansinę apskaitą tvarkęs asmuo.

12. Vykdomųjų bylų ir kitų dokumentų perdavimas atliekamas pagal Vykdomųjų bylų ir kitų dokumentų perdavimo–priėmimo aktą, kuriame nurodoma:

12.1. akto surašymo data;

12.2. komisijos narių, perduodančio ir perimančio antstolių vardai, pavardės;

12.3. žyma, kad vykdomosios bylos ir kiti dokumentai perduodami pagal Vykdomųjų bylų ir kitų dokumentų inventorizavimo aktą ir Kitų antstolio veiklos dokumentų inventorizavimo aktą;

12.4. komisijos narių, perduodančio (jei dalyvauja) ir perimančio antstolių parašai.

13. Neišmokėtų išieškotų lėšų ir perimto, bet išieškotojams neperduoto, taip pat antstolio saugomo turto perdavimas atliekamas pagal Neišmokėtų išieškotų lėšų ir perimto, bet išieškotojams neperduoto turto perdavimo–priėmimo aktą, kuriame nurodoma:

13.1. akto surašymo data;

13.2. komisijos narių, perduodančio ir perimančio antstolių vardai, pavardės;

13.3. žyma, kad lėšos ir turtas perduodami pagal Neišmokėtų išieškotų lėšų bei perimto, bet išieškotojams neperduoto turto inventorizavimo aktą;

13.4. komisijos narių, perduodančio (jei dalyvauja) ir perimančio antstolių parašai.

14. Antstolis turi teisę atlikti procesinius veiksmus perimtose vykdomosiose bylose, neatsižvelgdamas į tai, kad neperimtos visos nebaigtos vykdyti vykdomosios bylos.

IV SKYRIUS

ANTSTOLIO ARCHYVO PERDAVIMAS LIETUVOS ANTSTOLIŲ RŪMAMS

Pakeistas skyriaus pavadinimas:

Nr. 1R-328, 2016-12-23, paskelbta TAR 2016-12-23, i. k. 2016-29455

15. Atlikus inventorizavimą perduodančio antstolio archyvas nedelsiant perduodamas Lietuvos antstolių rūmams. Antstolio archyvas perduodamas pagal Antstolio archyvo perdavimo–priėmimo aktą, kuriame nurodoma:

15.1. akto surašymo data;

15.2. komisijos narių ir perduodančio antstolio vardai, pavardės;

15.3. žyma, kad antstolio archyvas perimamas pagal Antstolio archyvo inventorizavimo aktą;

15.4. komisijos narių ir perduodančio antstolio (jei dalyvauja) parašai.

16. Perduodančio antstolio archyvo saugojimą užtikrina Lietuvos antstolių rūmai. Antstolio archyve esantys dokumentai saugomi laikantis Antstolių veiklos dokumentų saugojimo terminų rodyklės, patvirtintos Lietuvos Respublikos teisingumo ministro 2011 m. gruodžio 23 d. įsakymu Nr. 1R-308 „Dėl Antstolių veiklos dokumentų saugojimo terminų rodyklės patvirtinimo“, nustatytų terminų, kuriems pasibaigus Lietuvos antstolių rūmai organizuoja jų sunaikinimą.

Punkto pakeitimai:

Nr. 1R-328, 2016-12-23, paskelbta TAR 2016-12-23, i. k. 2016-29455

V SKYRIUS

KITOS LIETUVOS ANTSTOLIŲ RŪMŲ FUNKCIJOS PASIBAIGUS ANTSTOLIO ĮGALIOJIMAMS

Pakeistas skyriaus pavadinimas:

Nr. 1R-328, 2016-12-23, paskelbta TAR 2016-12-23, i. k. 2016-29455

17. Jei antstolio įgaliojimai pasibaigė dėl antstolio mirties ir dėl to nustatyta tvarka neįformintas antstolio darbuotojų darbo teisinių santykių pasibaigimas, Lietuvos antstolių rūmų įgaliotas asmuo turi teisę atlikti reikiamus įrašus ir išsiųsti pranešimus, kad būtų tinkamai įformintas buvusio antstolio darbuotojų darbo teisinių santykių pasibaigimas. Šiame punkte nurodyti veiksmai turi būti atlikti ne vėliau kaip per penkias darbo dienas nuo antstolio įgaliojimų pasibaigimo dienos.

VI SKYRIUS

BAIGIAMOSIOS NUOSTATOS

Pakeistas skyriaus pavadinimas:

Nr. 1R-328, 2016-12-23, paskelbta TAR 2016-12-23, i. k. 2016-29455

18. Šiame apraše nustatyti inventorizavimo ir perdavimo–priėmimo aktai, surašyti atliekant vykdomųjų bylų ir kitų dokumentų, neišmokėtų išieškotų lėšų ar turto, perimto, bet neperduoto išieškotojui, ir antstolio archyvo perdavimą, saugomi Lietuvos antstolių rūmuose.

_________________

PATVIRTINTA

Lietuvos Respublikos teisingumo ministro

2002 m. liepos 8 d. įsakymu Nr. 202

DOKUMENTŲ ĮTEIKIMO IR PERDAVIMO TVARKA

1. Ši tvarka reglamentuoja dokumentų įteikimą ir perdavimą Lietuvos Respublikoje esantiems fiziniams ir juridiniams asmenims (toliau vadinami gavėjais), išskyrus atvejus, kai tai atliekama teismo pavedimu.

2. Dokumentus fizinio ar juridinio asmens prašymu įteikia (perduoda) Lietuvos Respublikoje esantiems juridiniams ar fiziniams asmenims antstolis. Antstolio pavedimu dokumentus įteikti (perduoti) gali antstolio padėjėjas. Kai dokumentai gavėjui siunčiami registruotu laišku per pašto paslaugas teikiančią įmonę ar kurjerį, antstolis, o jo pavedimu – padėjėjas, turi užtikrinti, kad įteikiant (perduodant) dokumentus būtų laikomasi šių taisyklių.

3. Antstolis negali tikrinti prašomų įteikti dokumentų turinio ir už jį neatsako.

4. Fizinis ar juridinis asmuo, prašantis įteikti (perduoti) dokumentą, pateikia antstoliui:

4.1. nustatytos formos prašymą (Prašymo perduoti (įteikti) dokumentą ir dokumento gavimo pažyma pateikiama šios tvarkos priede);

4.2. asmens tapatybę liudijantį dokumentą (pasą ar kitą dokumentą, kuriame yra asmens nuotrauka ir asmens kodas);

4.3. dokumento, kurį prašoma įteikti (perduoti), originalą;

4.4. kai dokumentą prašo įteikti (perduoti) asmens atstovas, turi būti pateikti dokumentai, patvirtinantys asmens atstovo įgaliojimus.

5. Gauti prašymai įteikti (perduoti) dokumentus eilės tvarka registruojami Prašymų ir pavedimų įteikti dokumentus žurnale. Žurnale nurodoma: asmens, pateikusio prašymą, vardas ir pavardė, asmens kodas, kai prašymą pateikia juridinis asmuo – jo pavadinimas ir kodas, prašymo pateikimo data, prašymo registracijos eilės numeris.

6. Dokumentai įteikiami (perduodami) pateikus šios tvarkos 4 punkte nurodytus dokumentus ir sumokėjus antstoliui mokestį už dokumentų įteikimą (perdavimą). Mokesčio dydis nustatomas antstolio ir asmens, pateikusio prašymą, susitarimu, atsižvelgiant į prašomų įteikti (perduoti) dokumentų apimtį ir jų įteikimo (perdavimo) būdą. Sumokėtas mokestis negrąžinamas, jei vieną kartą nuvykus asmens prašyme nurodytu gyvenamosios, darbo, buveinės (kai gavėjas yra juridinis asmuo) ar kitu adresu gavėjo nepavyko rasti ar gavėjas atsisakė priimti perduodamus dokumentus, jei antstolis ir asmuo, prašantis įteikti (perduoti) dokumentus, nesusitarė kitaip.

7. Dokumentai asmeniui gali būti įteikiami (perduodami):

7.1. įteikiant asmeniškai pasirašytinai šio asmens (gavėjo) gyvenamojoje, darbo ar buveinės vietoje (jei įteikiama juridiniam asmeniui);

7.2. siunčiant registruotu laišku nurodytu asmens (gavėjo) gyvenamosios, darbo, buveinės ar kitu adresu;

7.3. įteikiant asmeniškai pasirašytinai antstolio (antstolių) kontoroje. Tokiu atveju asmeniui (gavėjui) ar jo įgaliotam atstovui pasiūloma atvykti į antstolio (antstolių) kontorą;

7.4. kitu būdu, jei šis perdavimo (įteikimo) būdas užtikrina, jog perduodamas dokumentas (visa jame esanti informacija) bus perduotas (taps žinomas) gavėjui.

8. Kai dokumentai įteikiami (perduodami) juridiniam asmeniui, laikoma, jog jie buvo įteikti (perduoti) juridiniam asmeniui, jei buvo perduoti ar įteikti šio juridinio asmens vadovui, valdymo organui, raštinės, o jei jos nėra – kitam darbuotojui.

9. Kai dokumentai įteikiami (perduodami) fiziniam asmeniui jo gyvenamojoje ar darbo vietoje, tačiau įteikimo (perdavimo) momentu šio asmens nurodytoje vietoje nėra, laikoma jog jie buvo įteikti (perduoti) tinkamai, jei jie buvo įteikti vienam iš pilnamečių gavėjo šeimos narių, o jei jų nėra – gavėjo gyvenamosios vietos namo (bendrijos) administracijai, ar darbovietės administracijai.

10. Asmens, prašančio įteikti (perduoti) dokumentą prašymu, dokumento gavėjui gali būti išaiškinamos teisinės pasekmės, kurias gali sukelti ar sukelia šio dokumento įteikimas ar atsisakymas jį priimti. Jei dokumentas siunčiamas registruotu laišku, prie jo gali būti pridedamas rašytinis dokumento įteikimo pasekmių išaiškinimas.

11. Asmuo (gavėjas, o jei jo nėra – kitas asmuo šios tvarkos 9 punkte nurodytais atvejais), kuriam įteiktas dokumentas, pasirašo dokumento gavimo pažymoje apie dokumento gavimą.

12. Kai gavėjas, o jei jo nėra – kitas asmuo šios tvarkos 9 punkte nurodytais atvejais, atsisako priimti jam perduodamą dokumentą, dokumentą įteikiantis asmuo apie tai pažymi dokumento gavimo pažymoje.

13. Antstolio patvirtinta dokumento gavimo pažyma, kurioje yra žyma kad, dokumentas yra įteiktas (o jei gavėjas ar šios tvarkos 9 punkte nurodytais atvejais kitas asmuo atsisakė jį priimti, – žyma apie atsisakymą priimti dokumentą) ir nurodyti jį priėmusio asmens vardas ir pavardė (jei įteikta ne gavėjui, papildomai nurodomas dokumentą priėmusio asmens ryšys su gavėju) bei įteikto dokumento pavadinimas, išduodama asmeniui, kurio prašymu dokumentas buvo perduotas (įteiktas). Prie dokumento gavimo pažymos taip pat pridedama dokumento, kuris buvo įteiktas, kopija. Dokumentų kopijas antstolis tvirtina savo parašu ir antspaudu, nurodo dokumentų įteikimo datą ir prašymo įteikti dokumentus registracijos numerį.

Punkto pakeitimai:

Nr. 1R-107, 2024-03-25, paskelbta TAR 2024-03-25, i. k. 2024-05326

14. Jei dokumento nepavyko įteikti dėl to, jog gavėjas nebuvo rastas pateikusio prašymą asmens nurodytu gyvenamosios, darbo ar buveinės vietos adresu ar dėl to, jog gavėjas atsisakė priimti perduodamus dokumentus, ir dokumentai negalėjo būti įteikti šios tvarkos 9 punkte nurodytais būdais, prašymą pateikusiam asmeniui asmeniškai ar jo nurodytu adresu (siunčiant registruotu laišku) grąžinami jo pateikti dokumentai, nurodant dokumentų neįteikimo priežastis.

15. Asmens prašymas perduoti (įteikti) dokumentus ir dokumento gavimo pažyma, kartu su antstolio patvirtinta dokumentų, kuriuos buvo prašoma įteikti, kopija, išskyrus šių taisyklių 14 punkte nurodytus atvejus, nustatyta tvarka saugomi antstolio (antstolių) kontoroje.

______________

Dokumentų įteikimo ir

perdavimo tvarkos

priedas

(Prašymo perduoti (įteikti) dokumentą forma)

PRAŠYMAS PERDUOTI (ĮTEIKTI) DOKUMENTĄ

Prašymo padavimo data 20__ m. _____________ mėn. __d.

Registracijos Nr.

Antstolio vardas, pavardė

Mokestis	eurų sumokėtas.

Aš,	, a. k. (juridinio asmens kodas)	__________________,

(asmens vardas, pavardė, juridinio asmens pavadinimas, atstovo pareigos arba įgaliojimus patvirtinantis dokumentas)

adresas	, prašau įteikti

(gavėjo vardas, pavardė, juridinio asmens pavadinimas)

šiuos dokumentus	, lapų skaičius	.

Gavėjo adresas

Dokumentų įteikimo būdas

Prašau išaiškinti gavėjui šias dokumentų įteikimo teisines pasekmes

(jei nepildoma – išbraukti)

.

Asmens parašas (juridinio asmens spaudas)

DOKUMENTO GAVIMO PAŽYMA

Nurodyti dokumentai

(gavėjo vardas, pavardė, juridinio asmens pavadinimas, kai įteikta kitam, su gavėju susijusiam asmeniui, nurodomas šio asmens vardas, pavardė ir ryšys su gavėju)

20__ m. _____________ mėn. __d. buvo įteikti / gavėjas nurodytu adresu nerastas / gavėjas atsisakė priimti. (tai, kas nereikalinga, išbraukti)

Žyma apie teisių išaiškinimą.

(jei nepildoma – išbraukti)

Aš,	,

(asmens vardas, pavardė, įmonės pavadinimas, dokumentus priėmusio asmens pareigos arba ryšys su gavėju)

patvirtinu, kad dokumentus gavau / man teisės išaiškintos / atsisakau priimti dokumentus	.

(tai, kas nereikalinga, išbraukti)	(asmens parašas, juridinio asmens spaudas)

Antstolio (antstolio padėjėjo) vardas, pavardė, parašas	.

Antstolio spaudas

___________________

Priedo pakeitimai:

Nr. 1R-107, 2024-03-25, paskelbta TAR 2024-03-25, i. k. 2024-05326

PATVIRTINTA

Lietuvos Respublikos teisingumo ministro

2002 m. liepos 8 d. įsakymu Nr. 202

(Lietuvos Respublikos teisingumo ministro

2024 m. kovo 25 d. įsakymo Nr. 1R-107

redakcija)

ASMENŲ ĮRAŠYMO Į ANTSTOLIŲ PADĖJĖJŲ SĄRAŠĄ TVARKOS APRAŠAS

1. Asmenų įrašymo į antstolių padėjėjų sąrašą tvarkos aprašas (toliau – Aprašas) nustato asmenų, pageidaujančių dirbti antstolių padėjėjais, dokumentų teikimo, šių asmenų įrašymo į antstolių padėjėjų sąrašą ir išbraukimo iš jo bei šio sąrašo tvarkymo tvarką.

2. Asmuo, pageidaujantis vykdyti antstolio padėjėjo veiklą, antstoliui pateikia šiuos dokumentus:

2.1. prašymą priimti į darbą antstolio padėjėju;

2.2. asmens tapatybę patvirtinantį dokumentą;

2.3. išsilavinimą liudijantį dokumentą;

2.4. darbdavio pažymą apie atleidimo iš darbo priežastis, jeigu asmuo ėjo pareigas, nurodytas Lietuvos Respublikos antstolių įstatymo 5 straipsnio 5 punkte, ir nuo atleidimo iš šių pareigų nepraėjo 5 metai.

3. Antstolis, įvertinęs pateiktus dokumentus, nustatęs, kad asmuo atitinka teisės aktuose antstolio padėjėjui keliamus reikalavimus, ir nusprendęs įdarbinti asmenį antstolio padėjėju, sudaro su juo darbo sutartį.

4. Antstolis Lietuvos antstolių rūmams pateikia: prašymą įrašyti asmenį į antstolių padėjėjų sąrašą, darbo sutarties dėl darbo antstolio padėjėju kopiją, Aprašo 2 punkte nurodytų dokumentų kopijas. Dokumentų kopijas patvirtina antstolis.

5. Prašymą ir dokumentus Lietuvos antstolių rūmams antstolis gali pateikti asmeniškai, per Nacionalinę elektroninių siuntų pristatymo, naudojant pašto tinklą, informacinę sistemą (E. pristatymo sistema), elektroniniu paštu arba atsiųsti registruotąja pašto siunta. Prašymas, pateiktas elektroniniu paštu, turi būti pasirašytas elektroniniu parašu.

6. Lietuvos antstolių rūmai, gavę Aprašo 4 punkte nurodytus dokumentus, patikrina duomenis ir informaciją apie asmens teistumą. Antstolio prašymas įrašyti asmenį į antstolių padėjėjų sąrašą turi būti išnagrinėtas ne vėliau kaip per 10 darbo dienų nuo visų Aprašo 4 punkte nurodytų dokumentų Lietuvos antstolių rūmuose gavimo dienos.

7. Asmuo į antstolių padėjėjų sąrašą įrašomas (atsisakoma įrašyti) Lietuvos antstolių rūmų prezidiumo pirmininko sprendimu. Šio sprendimo kopija ne vėliau kaip per 5 darbo dienas išsiunčiama antstoliui, kuris pateikė prašymą įrašyti asmenį į antstolių padėjėjų sąrašą, tokiu būdu, kokiu buvo pateiktas prašymas.

8. Į antstolių padėjėjų sąrašą įrašytam asmeniui suteikiama teisė vykdyti antstolio padėjėjo veiklą.

9. Antstolių padėjėjų sąrašas skelbiamas Lietuvos antstolių rūmų interneto svetainėje (www.antstoliurumai.lt). Antstolių padėjėjų sąraše nurodomi antstolio padėjėjo ir antstolio, kurio padėjėju asmuo dirba, vardai ir pavardės.

10. Teisė vykdyti antstolio padėjėjo veiklą atimama Lietuvos antstolių rūmų prezidiumo pirmininko sprendimu išbraukiant asmenį iš antstolių padėjėjų sąrašo esant Antstolių įstatyme nustatytiems pagrindams. Šio sprendimo kopija Aprašo 7 punkte nustatyta tvarka išsiunčiama antstoliui, kurio padėjėju asmuo dirbo.

11. Jeigu teisė vykdyti antstolio padėjėjo veiklą asmeniui turi būti atimta dėl to, kad pasibaigė darbo sutartis dėl darbo antstolio padėjėju, antstolis, kurio padėjėju asmuo dirbo, ne vėliau kaip per 3 darbo dienas apie tai informuoja Lietuvos antstolių rūmus. Sprendimą dėl asmens išbraukimo iš antstolių padėjėjų sąrašo Lietuvos antstolių rūmų prezidiumo pirmininkas priima per 5 darbo dienas nuo šiame punkte nurodyto pranešimo gavimo Lietuvos antstolių rūmuose dienos.

12. Lietuvos antstolių rūmų prezidiumo pirmininko sprendimas dėl asmens įrašymo į antstolių padėjėjų sąrašą, atsisakymo įrašyti į jį ar išbraukimo iš sąrašo gali būti skundžiamas teismui Lietuvos Respublikos administracinių bylų teisenos įstatymo nustatyta tvarka.

_________________

Pakeitimai:

1.

Lietuvos Respublikos teisingumo ministerija, Įsakymas

Nr. 270, 2002-10-11, Žin., 2002, Nr. 100-4465 (2002-10-18), i. k. 1022270ISAK00000270

Dėl teisingumo ministro 2002 m. liepos 8 d. įsakymo Nr. 202 „Dėl teisės aktų, numatytų Lietuvos Respublikos antstolių įstatyme bei šio įstatymo įsigaliojimo ir įgyvendinimo įstatyme, patvirtinimo" papildymo

2.

Lietuvos Respublikos teisingumo ministerija, Įsakymas

Nr. 1R-205, 2007-05-28, Žin., 2007, Nr. 62-2374 (2007-06-05), i. k. 1072270ISAK001R-205

Dėl Antstolio kvalifikacinio egzamino programos patvirtinimo

3.

Lietuvos Respublikos teisingumo ministerija, Įsakymas

Nr. 1R-260, 2009-08-07, Žin., 2009, Nr. 97-4107 (2009-08-13), i. k. 1092270ISAK001R-260

Dėl teisingumo ministro 2002 m. liepos 8 d. įsakymo Nr. 202 „Dėl teisės aktų, numatytų Lietuvos Respublikos antstolių įstatyme bei šio įstatymo įsigaliojimo ir įgyvendinimo įstatyme, patvirtinimo" pakeitimo

4.

Lietuvos Respublikos teisingumo ministerija, Įsakymas

Nr. 1R-319, 2009-10-13, Žin., 2009, Nr. 124-5369 (2009-10-17), i. k. 1092270ISAK001R-319

Dėl teisingumo ministro 2002 m. liepos 8 d. įsakymo Nr. 202 „Dėl teisės aktų, numatytų Lietuvos Respublikos antstolių įstatyme bei šio įstatymo įsigaliojimo ir įgyvendinimo įstatyme, patvirtinimo" pakeitimo

5.

Lietuvos Respublikos teisingumo ministerija, Įsakymas

Nr. 1R-209, 2011-08-25, Žin., 2011, Nr. 106-5034 (2011-08-27), i. k. 1112270ISAK001R-209

Dėl teisingumo ministro 2002 m. liepos 8 d. įsakymo Nr. 202 „Dėl teisės aktų, numatytų Lietuvos Respublikos antstolių įstatyme bei šio įstatymo įsigaliojimo ir įgyvendinimo įstatyme, patvirtinimo" pakeitimo

6.

Lietuvos Respublikos teisingumo ministerija, Įsakymas

Nr. 1R-9, 2013-01-09, Žin., 2013, Nr. 4-145 (2013-01-12), i. k. 1132270ISAK00001R-9

Dėl teisingumo ministro 2002 m. liepos 8 d. įsakymo Nr. 202 „Dėl teisės aktų, numatytų Lietuvos Respublikos antstolių įstatyme bei šio įstatymo įsigaliojimo ir įgyvendinimo įstatyme, patvirtinimo" pakeitimo

7.

Lietuvos Respublikos teisingumo ministerija, Įsakymas

Nr. 1R-146, 2016-04-29, paskelbta TAR 2016-04-29, i. k. 2016-10745

Dėl teisingumo ministro 2002 m. liepos 8 d. įsakymo Nr. 202 „Dėl teisės aktų, numatytų Lietuvos Respublikos antstolių įstatyme bei šio įstatymo įsigaliojimo ir įgyvendinimo įstatyme, patvirtinimo“ pakeitimo

8.

Lietuvos Respublikos teisingumo ministerija, Įsakymas

Nr. 1R-328, 2016-12-23, paskelbta TAR 2016-12-23, i. k. 2016-29455

Dėl teisingumo ministro 2002 m. liepos 8 d. įsakymo Nr. 202 „Dėl teisės aktų, numatytų Lietuvos Respublikos antstolių įstatyme bei šio įstatymo įsigaliojimo ir įgyvendinimo įstatyme, patvirtinimo“ pakeitimo

9.

Lietuvos Respublikos teisingumo ministerija, Įsakymas

Nr. 1R-298, 2017-11-30, paskelbta TAR 2017-11-30, i. k. 2017-19124

Dėl teisingumo ministro 2002 m. liepos 8 d. įsakymo Nr. 202 „Dėl teisės aktų, numatytų Lietuvos Respublikos antstolių įstatyme bei šio įstatymo įsigaliojimo ir įgyvendinimo įstatyme, patvirtinimo“ pakeitimo

10.

Lietuvos Respublikos teisingumo ministerija, Įsakymas

Nr. 1R-178, 2022-04-27, paskelbta TAR 2022-04-27, i. k. 2022-08607

Dėl teisingumo ministro 2002 m. liepos 8 d. įsakymo Nr. 202 „Dėl teisės aktų, numatytų Lietuvos Respublikos antstolių įstatyme bei šio įstatymo įsigaliojimo ir įgyvendinimo įstatyme, patvirtinimo“ pakeitimo

11.

Lietuvos Respublikos teisingumo ministerija, Įsakymas

Nr. 1R-376, 2023-12-14, paskelbta TAR 2023-12-14, i. k. 2023-24227

Dėl teisingumo ministro 2002 m. liepos 8 d. įsakymo Nr. 202 „Dėl teisės aktų, numatytų Lietuvos Respublikos antstolių įstatyme bei šio įstatymo įsigaliojimo ir įgyvendinimo įstatyme, patvirtinimo“ pakeitimo

12.

Lietuvos Respublikos teisingumo ministerija, Įsakymas

Nr. 1R-107, 2024-03-25, paskelbta TAR 2024-03-25, i. k. 2024-05326

Dėl teisingumo ministro 2002 m. liepos 8 d. įsakymo Nr. 202 „Dėl teisės aktų, numatytų Lietuvos Respublikos antstolių įstatyme bei šio įstatymo įsigaliojimo ir įgyvendinimo įstatyme, patvirtinimo“ pakeitimo